./data/phi2331/phi004/phi2331.phi004.perseus-lat2.xml
existimationis autem tantam curam habuit ut et procuratores suos puer semper moneret, ne quid arrogantius facerent, et heredidates delatas reddens proximisaliquando respuerit  denique per viginti et tres annos in domo patris ita versatus ut eius cotidie amorcresceret, nec praeter duas noctes per tot annos ab eo mansit diversis vicibus  Ob hoc Antoninus Pius, cum sibi adesse finem vitae videret, vocatis amicis et praefectis ut successorem eum imperii omnibus commendavit atque firmavit statimque signo aequanimitatis tribuno dato Fortunam auream, quae in cubiculo solebat esse, adMarci cubiculum transire iussit, bonorum maternorum partem UmmidioQuadrato, sororis filio, quia illa iam mortua erat, tradidit Post excessum divi Pii a senatu coactus regimen publicum capere fratrem sibi participem in imperio designavit, quem Lucium Aurelium Verum Commodum appellavit Caesaremque atque Augustumdixit, atque ex eo pariter coeperunt rem publicam regere tuncque primum Romanum imperium duos Angustos habere coepit, cum imperium sibi relictumcum alio participasset  Antonini mox ipse nomenrecepit, et quasi pater Lucii Commodi esset, et Verum eum appellavit addito Antonini nomine filiamquesuam Lucillam fratri despondit  ob hanc coniunctionem pueros et puellas novorum nominumfrumentariae perceptioni adscribi praeceperunt, actis igitur quae agenda fuerant in senatu pariter castra praetoria petiverunt et vicena milia nummum singulis ob participatum imperium militibus promiserunt etceteris pro rata  Hadriani autem sepulchro corpus patris intulerunt magnifico exsequiarum officio, mox iustitio secuto publice quoque funeris expeditus estordo  et laudavere uterque pro rostris patrem flaminemque ei ex adfinibus et sodales ex amicissimis Aurelianos creavere